Haataisen mukaan äänestäjät ovat alkaneet aktivoitua ja kiinnostua hänen teemoistaan.

– Vaalipäivä on se, olen ollut monissa eduskuntavaaleissa mukana ja tiedän, että vaalipäivä ratkaisee.

Haatainen korosti, että naisten kriisivalmiudessa ja maanpuolustuskyvyssä on vielä parantamisen varaa.

(artikkeli jatkuu alla)

(artikkeli jatkuu alla)

– On monenlaisia tehtäviä, joissa naisten osaamista pystytään vahvistamaan ja hyödyntämään, Haatainen sanoo.

– Minä en näe, että tähän varsinaiseen asevelvollisuuteen pitäisi naisten kohdalla mennä.

Molemmilla sukupuolilla pitää olla samat oikeudet – ja samat velvollisuudet, eikö vain?

– Totta kai lähdetään siitä, että velvollisuudetkin olisivat kutakuinkin samat. Mutta sitten kun puhutaan ihan maanpuolustuksesta ja armeijasta, niin siellä ne tehtävät ovat erilaisia. Siinä saattaa sukupuolella olla merkitystä, Haatainen muotoilee.

– Naiset myös synnyttävät. Pitää ratkaista sekin, mitä tehdään siinä tapauksessa jos nainen on pienen lapsen äiti, tai tulee raskaaksi. On monia asioita, jotka erottavat meitä – koska varsinainen asepalvelus, maanpuolustus ja sotiminen ovat niin fyysisiä.